Mylodon darwini

Ol Mylodon darwini l’è öna spéce animàl che al dé de ‘ncö la gh’è piö, de fati ‘l Mylodon l’è estìnt.

Ol Mylodon l‘ istàa suradetöt ‘n Amèrega e lé ol Charles Darwin l’à troàt per prim i sò òs e la scovrìt chèla spéce ché, pò stödiàda dal Richard Owen.

L’è egnìt fò che ‘l Mylodon l’éra öna spéce de bràdipo de tèra, lónch 3 méter e ölt ü méter e mès, con ü còrp bèl gròs e i zanfe fórte.

Segónt tance studiùs l’è probàbel che ‘l Mylodon l’ se sìes estìnt per cólpa de l’òm, sömèa de fati che ‘l Mylodon l’ se sìes estìnt a l’impruiza piö o méno quando che l’è riàt l’òm in Amèrega quando gràsie a l’öltima glaciasiù l’ gh'è riàt a pasà da l’Asia a l’Amèrega per la strécia de Bering.

Ol Mylodon l’éra de fati bèl gròs e lènt e l’ gh’à de ès istàcc pròpe bel fà ciapài fina che ghe n’è rimàst piö gnà ü.

Piö o méno la stèsa fì che l’à facc ol Dodo.

Categoria:Bestie